BCPG กระหึ่ม! เตรียมรับ “The European Awards” 2 รางวัล เดือนพ.ย.นี้!
BCPG กระหึ่ม! เตรียมรับ "The European Awards" 2 รางวัล “โดดเด่นที่สุดในธุรกิจพลังงานหมุนเวียนในประเทศไทย”-“ “บริหารจัดการเป็นเลิศในภูมิภาคเอเชียตะวันออกเฉียงใต้” ในเดือนพ.ย.นี้!
12 ก.ค. 2560

บริษัท บีซีพีจี จำกัด (มหาชน) หรือ BCPG ระบุว่า บริษัทได้รับรางวัลจาก “The European Awards” ซึ่งจัดโดยนิตยสารชื่อดังในแวดวงธุรกิจ The European ของประเทศอังกฤษ โดยเป็นการโหวตจากผู้จัดการกองทุนและนักธุรกิจชั้นนำในยุโรป
โดยรางวัลที่บริษัทได้รับมีจำนวน 2 รางวัล ได้แก่ รางวัลบริษัทที่มีความโดดเด่นที่สุดในธุรกิจพลังงานหมุนเวียนในประเทศไทย (Best Renewable Energy Company – Thailand 2017) และรางวัลบริษัทที่มีการบริหารจัดการเป็นเลิศในภูมิภาคเอเชียตะวันออกเฉียงใต้ (Best Corporate Governance Principles – Renewable Energy Company – South East Asia 2017) อย่างไรก็ตาม รางวัลดังกล่าวจะมีการประกาศผลอย่างเป็นทางการในเดือนพ.ย.60